මීගහකිවුල, අරාව ප්‍රදේශයේ යාබද නිවාස දෙකක පදිංචි දෙපිරිසක් අතර ඇතිවූ ගැටුමකින් බරපතල තුවාල ලබා පුද්ගලයින් දෙදෙනෙකු රෝහල් ගතකර තිබෙනවා.ඊයේ (28) රාත්‍රියේ මෙම ගැටුම සිදුව ඇති අතර තුවාල ලැබූ 41 සහ 29 හැවිරිදි වියේ පසුවූ පුද්ගලයින් දෙදෙනා මීගහකිවුල රෝහලට ඇතුලත් කර ඇති බවයි අප වාර්තාකරු සඳහන් කළේ.කන්දකැටිය පොලීසිය සඳහන් කළේ නිවසක සවිකර තිබූ ඇන්ටනාවක් සම්බන්ධයෙන් ඇති වූ ප්‍රශ්නයක් දුරදිග යාමෙන් පසුව එකිනෙකාට ගල්වලින් සිදුකර ගත් පහරදීම්වලින් මොවුන් තුවාල ලබා ඇති බවයි.සිද්ධිය සම්බන්ධයෙන් කන්දකැටිය පොලීසිය වැඩිදුර පරීක්ෂණ පවත්වනු ලබනවා.